ร้าน A&W สาขาดอนเมืองนี้ตั้งอยู่ชั้น 4 ใน Magic Garden ข้างร้าน Tereoka Gyoza เมนูที่นี่ราคาแพงกว่าข้างนอก เริ่มที่ 70-80 บาทขึ้นไป มาวันนี้ลอง 1 อย่าง 
- ชุด chicken waffle combo 190 บาท เป็น chicken waffle เสิร์ฟพร้อม curly fried และน้ำอัดลมเลือกได้ระหว่างรูทเบียร์กับเอสโคล่า ตัววาฟเฟิลต้องรอเวลาทำ 10 นาทีถึงจะได้กิน ปริมาณถือว่ากลางๆ น้ำอัดลมรูทเบียร์แก้วใหญ่ดี  ความซ่าน้อย หอมพอกันแต่หวานน้อยกว่าแบบกระป๋องที่ขายในเซเว่น curly fried ลักษณะเหมือนเฟรนฟรายเนื้อแน่นที่มีความเค็มและหอมพริกไทดำหน่อยๆ ส่วน curly fried อร่อย หอม อมมันนิดๆ ทานเปล่าๆก็อร่อยแต่ถ้าทานกับซอสพริกและมะเขือเทศยิ่งอร่อยมาก ส่วนตัววาฟเฟิลไก่เนื้อวาฟเฟิลทำได้นุ่มไม่หวาน มีความหอมกำลังดี ทานกับไก่ทอดไร้กระดูกที่ทอดมาได้กรอบนอกนุ่มใน อมมันนิดๆ ซอสที่ใส่เป็นซอสแนวซอสพิซซ่ารสชาติอร่อยมากๆ ไม่คิดว่าวาฟเฟิลจะเข้ากับไก่ทอดได้ดีขนาดนี้ อร่อยมากๆ ไม่เลี่ยนเลย เสียอย่างเดียวที่ชิ้นเล็กไปหน่อย แนะนำ ให้ 3.8/5
เป็นร้านฟาสฟู้ดอีกร้านที่ไม่เคยได้ลองมาก่อน มาลองครั้งแรกถือว่ารสชาติอร่อยเกินคาดถึงแม้ราคาจะแอบแพงไปเพราะเป็นร้านในสนามบิน อย่างไรก็ตามการบริการถือว่าพนักงานยังบริการไม่คล่อง ทุกคนที่มาสั่งต้องรอช้านิดนึงกว่าจะได้ทาน ชอบไม่ชอบมาลองกันได้